Document ID: 32005D0047

NÕUKOGU OTSUS,
22. detsember 2004,
millega muudetakse otsust 2000/24/EÜ, et võtta arvesse Euroopa Liidu laienemist ja Euroopa naabruspoliitikat
(2005/47/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 181a,
võttes arvesse komisjoni ettepanekut,
võttes arvesse Euroopa Parlamendi arvamust
ning arvestades järgmist:
(1)
16. aprillil 2003 allkirjastatud ühinemislepingud jõustusid 1. mail 2004.
(2)
Kooskõlas nõukogu 22. detsembri 1999. aasta otsuse 2000/24/EÜ, millega antakse Euroopa Investeerimispangale ühenduse garantii ühendusevälistele projektidele antud laenudest tekkiva kahjumi puhuks (Kesk- ja Ida-Euroopa, Vahemere riigid, Ladina-Ameerika ja Aasia ning Lõuna-Aafrika Vabariik), (1) artikli 1 lõike 1 kolmanda lõiguga koostatud komisjoni aruandest (2) järeldub, et selles otsuses on asjakohane teha mõned muudatused, pidades eelkõige silmas Euroopa Liidu laienemist.
(3)
12. ja 13. detsembril 2002 Kopenhaagenis toimunud Euroopa Ülemkogu otsustas, et alates 2004. aastast rahastatakse ühinemiseelset toetust Türgile eelarvejaost “ühinemiseelsed kulud”.
(4)
Otsuse 2000/24/EÜ vastuvõtmise järel on EIP kogemus investeeringukaitse tagatiste valdkonna muutuvate tavadega näidanud, et ühenduse tagatisega kaetud poliitiliste riskide ja EIP kantavate kommertsriskide ulatus tuleks läbi vaadata.
(5)
Riskijaotusskeemi kohaselt peaks eelarvetagatis katma lisaks valuutaülekannete tõkestamisest, sundvõõrandamisest, sõjast ja rahvarahutustest tulenevatele poliitilistele riskidele ka neid riske, mis tulenevad õigusemõistmise mittevõimaldamisest olukorras, kus kolmanda riigi valitsus või teised ametiasutused rikuvad teatavaid lepinguid.
(6)
Riskijaotusskeemi kohaselt peaks EIP kindlustama kommertsriskid kolmandate isikute mitteriiklike tagatiste või muude tagatistega ning tuginedes võlgniku majanduslikule tugevusele, kooskõlas oma tavapäraste kriteeriumidega.
(7)
2000.-2006. aasta finantsperspektiiv, mis on sätestatud Euroopa Parlamendi, nõukogu ja komisjoni 6. mai 1999. aasta institutsioonidevahelises kokkuleppes (eelarvedistsipliini ja eelarvemenetluse parandamise kohta), (3) seab ühenduse eelarve laenutagatisreservi ülemmääraks 200 miljonit eurot aastas (1999. aasta hindades).
(8)
Tihe koostöö EIP ja komisjoni vahel peaks tagama kooskõla ja sünergia Euroopa Liidu piirkondlike koostööprogrammidega ning tagama, et EIP laenud täiendavad ja tugevdavad Euroopa Liidu poliitikat kõnealuste piirkondade suhtes.
(9)
Seepärast tuleks otsust 2000/24/EÜ vastavalt muuta,
ON VASTU VÕTNUD JÄRGMISE OTSUSE:
Artikkel 1
Otsust 2000/24/EÜ muudetakse järgmiselt.
1)
Artiklit 1 muudetakse järgmiselt:
a)
lõiget 1 muudetakse järgmiselt:
i)
esimene lõik asendatakse järgmisega:
“Ühendus annab Euroopa Investeerimispangale (EIP) üldtagatise kõikide maksete jaoks, mis ei ole talle laekunud, kuid oleksid pidanud laekuma seoses krediitidega, mis on tavapäraste kriteeriumide alusel ning ühenduse asjaomaste välispoliitiliste eesmärkide toetamiseks avatud kagupoolsetes naaberriikides, Vahemere riikides, Ladina-Ameerikas ja Aasias ning Lõuna-Aafrika Vabariigis teostatavatele investeerimisprojektidele.”;
ii)
teise lõigu teine lause asendatakse järgmisega:
“Avatud krediitide üldine ülemmäär on 19 460 miljonit eurot, mis jaguneb järgmiselt:
-
kagupoolsed naaberriigid:
9 185 miljonit eurot,
-
Vahemere riigid:
6 520 miljonit eurot,
-
Ladina-Ameerika ja Aasia:
2 480 miljonit eurot,
-
Lõuna-Aafrika Vabariik:
825 miljonit eurot,
-
erimeetmed, mis toetavad EÜ-Türgi tolliliidu tugevdamist ja tõhustamist:
450 miljonit eurot;
ja mida võib kasutada hiljemalt 31. jaanuarini 2007. Juba kokku lepitud krediidid arvatakse piirkondlikust ülemmäärast maha.”;
b)
lõiget 2 muudetakse järgmiselt:
i)
esimene taane asendatakse järgmisega:
“-
kagupoolsed naaberriigid: Albaania, Bosnia ja Hertsegoviina, Bulgaaria, Horvaatia, endine Jugoslaavia Makedoonia Vabariik, Rumeenia, Serbia ja Montenegro, Türgi;”
ii)
teisest taandest jäetakse välja sõnad “Küpros”, “Malta” ja “Türgi”.
2)
Artiklile 2 lisatakse järgmine lõik:
“Komisjon esitab käesoleva otsuse kohaldamise kohta aruande hiljemalt 31. juuliks 2006.”
Artikkel 2
Käesolev otsus jõustub selle vastuvõtmise päeval.
Brüssel, 22. detsember 2004

Labels: 2
15